### | | | | --- | --- | | | | | --- | | **Byråd** 28. november 2017 Sagsnr. 710-2017-32499 Dok.nr. 710-2017-247773 Birgitte Holst | | 151.                Socialtilsynets tilsyn på handicap- og psykiatriområdet 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Lov om socialtilsyn, lov om retssikkerhed og  administration på det sociale område og serviceloven |

###

**SAGENS INDHOLD**

Byrådet skal i denne sag tage stilling til resultaterne af Socialtilsynets
tilsyn gennemført i 2017 på Botilbud Handicap Elbæk, Favrskov Rusmiddelcenter,
Ungetilbuddet Carma og Boligerne [adresse].

Socialtilsynet skal godkende og føre et driftsorienteret
tilsyn (regodkende) tilbuddene for at sikre, at disse fortsat har den fornødne
kvalitet.

Da konklusionerne på de driftsorienterede tilsyn overalt har
været positive, er tilbuddene blevet regodkendt. Da [adresse]
har fået udvidet deres fysiske rammer, skal Socialtilsynet godkende disse ved
et tilsynsbesøg.

Socialtilsynet vurderer de enkelte tilbuds praksis ud fra
følgende temaer:

· Uddannelse og beskæftigelse

· Selvstændighed og relationer

· Målgrupper, metoder og resultater

· Sundhed og trivsel

· Organisation og ledelse

· Kompetencer

· Fysiske rammer.

Hvert tema belyses ved, at Socialtilsynet vurderer tilbuddet
ud fra en række kriterier med tilhørende indikatorer. Socialtilsynet tildeler
hver indikator en score på en 5-trins skala, hvor 5 er ”I meget høj grad
opfyldt”, og hvor 1 er ”I meget lav grad opfyldt”. Dette resulterer i en samlet
score for hvert af de syv temaer.

Tilbuddenes samlede overordnede scorer er mellem 4,0 og 4,9 på
samtlige temaer. Socialtilsynet peger imidlertid på et enkelt konkret
udviklingspunkt i forbindelse med tilsynet på Botilbud Handicap Sine Koch.

På Botilbud Handicap Elbæk bemærker Socialtilsynet, at det
af samtlige borgeres § 141 handleplan fremgår, at målet for alle har været at
falde til i det nystartede tilbud. Der har derfor ikke været fokus på
udarbejdelsen af andre mål og delmål for borgerne.

Tilbuddet har som opfølgning på det påpegede udviklingspunkt
taget kontakt til sagsbehandlerne i borgernes respektive kommuner med henblik
på at efterleve Socialtilsynets anbefaling. Herudover er der taget initiativ
til at gennemføre et undervisningsforløb for medarbejderne i, hvordan arbejdet
med mål og handleplaner hensigtsmæssigt kan ske i IT-systemet SENSUM.

**VURDERING**

Social og Sundhed vurderer, at Socialtilsynets tilsyn
viser, at Favrskov Kommunes tilbud på det sociale område generelt er
velfungerende og fagligt veldrevne.

Som opfølgning på Socialtilsynets forslag til
udviklingspunkt har ledelsen af tilbuddet iværksat opfølgende aktiviteter. De
steder, hvor tilbuddene har fået en middel score på 3, er der som opfølgning på
tilsynene enten iværksat aktiviteter eller forklaret, hvorfor der ikke
gennemføres tiltag på baggrund heraf. Opfølgningen fremgår af ”Sammenfatning af
konklusioner”, som er vedlagt som bilag. Social og Sundhed vurderer, at de
opfølgende aktiviteter sikrer, at udviklingspunktet og anbefalinger fra
tilsynene imødekommes.

Handicaprådet bemærker i sit høringssvar, at der ikke som
tidligere er påbud i tilsynets rapporter. Handicaprådet peger på to
opmærksomhedspunkter, som Social og Sundhed har noteret sig.

**ØKONOMI**

Ingen økonomiske konsekvenser.

**INDDRAGELSE**

Tilsynsrapporterne og sammenfatningen af konklusioner har
været i høring hos Handicaprådet. Høringssvaret er vedlagt som bilag.

**INDSTILLING**

Direktøren for Social og Sundhed indstiller til Byrådet:

1.  At Tilsynets afrapportering
tages til efterretning.

2.  At indsatserne beskrevet i
notatet ”Sammenfatning af konklusioner og opfølg-

ning – Socialtilsynets
tilsyn på handicap- og psykiatriområdet 2017” godkendes.

**BESLUTNING**

***Social- og Sundhedsudvalget, 7. november 2017:***

Fraværende:Ingen

Indstilles godkendt.

***Økonomiudvalget, 14. november 2017:***

Fraværende:Stig Schou

Indstilles godkendt.

**Bilag**

|  |  |
| --- | --- |
| Sammenfatning af konklusioner og opfølgning | 710-2017-230241 |
| Socialtilsyn Elbæk 2017 | 710-2017-218128 |
| Socialtilsyn Favrskov Rusmiddelcenter 2017 | 710-2017-218122 |
| Socialtilsyn Ungetilbuddet Carma 2017 | 710-2017-217946 |
| Socialtilsyn Boligerne Jagtvej 2017 | 710-2017-218072 |
| Høringssvar fra Handicaprådet | 710-2017-236781 |